అనితా శుభదర్శిని

అనితా శుభదర్శిని (జననం 23 సెప్టెంబర్ 1972) భారతదేశానికి చెందిన న్యాయవాది, రాజకీయ నాయకురాలు. ఆమె 2024లో జరిగిన లోక్‌సభ ఎన్నికలలో అస్కా నియోజకవర్గం నుండి  తొలిసారిగా లోక్‌సభ సభ్యురాలిగా ఎన్నికైంది.
జననం, విద్యాభాస్యం 
అనితా శుభదర్శిని 1972 సెప్టెంబర్ 23న ఒడిశా రాష్ట్రం, భువనేశ్వర్ లో జన్మించింది. ఆమె న 1994లో ఉత్కల్ విశ్వవిద్యాలయం నుండి పొలిటికల్ సైన్స్‌లో పోస్ట్ గ్రాడ్యుయేషన్ పూర్తి చేసి ఆ తర్వాత 2006లో ఒడిశాలోని ఉత్కల్ విశ్వవిద్యాలయంలోని కళింగ లా కాలేజీ నుండి లా పూర్తి చేసింది.
రాజకీయ జీవితం
అనితా శుభదర్శిని భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019లో జరిగిన లోక్‌సభ ఎన్నికలలో అస్కా నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి ప్రమీలా బిసోయి చేతిలో 2,04,707 ఓట్ల తేడాతో ఓడిపోయింది. ఆమె 2024 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీజేడీ అభ్యర్థి రంజితా సాహుపై 99,974 ఓట్ల మెజారిటీతో గెలిచి తొలిసారిగా లోక్‌సభ సభ్యురాలిగా ఎన్నికైంది. అనితకు 4,94,226 ఓట్లు రాగా, బిజెడి అభ్యర్థి రంజితా సాహు 3,94,252 ఓట్లతో రెండవ స్థానంలో నిలిచింది.

మూలాలు

వర్గం:1972 జననాలు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:భారతీయ జనతా పార్టీ రాజకీయ నాయకులు